Gesonde Seks Huiswerk #38 – Aflos Seks | Timothy Kieswetter's Blog oor Gesonde Seksualiteit
Gesonde Seks Huiswerk #38 – Aflos Seks
Posted on April 13, 2012 by Timothy Kieswetter
Gesonde Seks Huiswerk #38
Wanneer mens aan seks dink, dan dink jy altyd aan ŉ man en vrou wat saam seks het en as jy baie gelukkig is, bereik al twee ŉ orgasme! Ongelukkig is die realiteit dat baie vrouens nie regtig seks geniet nie en dit maar net vir hul mans se onthalwe gee.
Gesonde seks beteken nie dat jy op dieselfde tyd as jou maat orgasme moet bereik nie, maar eerder dat al twee van julle jul eie en mekaar se seksualiteit geniet. Daarom dan vandag se gesonde seks huiswerk: aflos-seks
Gedurende aflosresies is daar net een persoon wat op ŉ slag met die aflos-stok hardloop alhoewel daar meer as een persoon in die span is. Aflos-seks gaan daaroor om op jou maat se plesier te fokus en dan later op jou eie plesier te fokus. Neem julle tyd om mekaar af te los en om mekaar seksueel op te wek, te terg en die hoogtes in te stuur. Hierdie seks gaan baie kommunikasie en gesprek vereis, so moenie stilbly nie. Sê wat in jou kop aangaan – wat jy graag wil hê jou maat moet doen en wat vir jou lekker is.
Wanneer julle al twee voel dat julle genoeg beurte gemaak het, kan julle besluit om saam oor die wenstreep kom!